**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu patreizējai problemātikai saistībā ar 2018.gada Eiropas čempionāta individuālajā spīdvejā finālposma (turpmāk – Sacensības) organizēšanu Latvijā (Daugavpilī), piešķirot Sacensību organizēšanas licences iegādei papildus valsts budžeta līdzekļus 55`000 *euro* apmērā, tādejādi novēršot iespējamās negatīvās sekas, kuras iestātos, ja nepietiekamā finansējuma dēļ Starptautiskās Motosporta federācijas (FIM) kalendārā jau iekļautās Sacensības būtu jāatceļ. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2. un 3.punkts. 2. Nepieciešamība piešķirt papildu valsts budžeta līdzekļus biedrībai „Latvijas Motosporta federācija” (turpmāk – LMSF), lai segtu Sacensību organizēšanas licences iegādes izmaksas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – IZM) ir saņēmusi LMSF 2017.gada 19.septembra vēstuli Nr.LaMSF  1-1-17/141 (atkārtota 2017.gada 10.novembra vēstule Nr.LaMSF 1-1-17/185). Vēstulē LMSF lūdz valsts budžeta līdzfinansējumu 170`000 EUR apmērā, lai segtu izdevumus, kas saistīti ar Sacensību organizēšanu Daugavpilī.  Jautājums par atbalstu Sacensībām tika izskatīts IZM Finanšu piešķiršanas sportam komisijas (turpmāk – Komisija) 2018.gada 9.janvāra sēdē. Ņemot vērā apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2018.gadam pieejamo līdzekļu apmēru (992`415 EUR) pret visu finanšu pieprasījumu apmēru (1`516`322 EUR) no šīs apakšprogrammas, Komisija nolēma uzdot par pienākumu sporta federācijām (t.sk. LMSF) iesniegt aktualizētas ieņēmumu – izdevumu tāmes, lai pretendētu uz valsts budžeta līdzfinansējumu nacionālās nozīmes starptautisku sporta pasākumu organizēšanai Latvijā.  Komisijas 2018.gada 24.janvāra sēdē tika izskatīta LMSF 2018.gada 23.janvāra vēstule Nr.1-1-18/09, ar kuru tiek precizēts pieprasījums valsts budžeta līdzfinansējumam 150`000 EUR apmērā. No LMSF sagatavotās tāmes izriet, ka līdzfinansējums tiek novirzīts kā Sacensību organizēšanas licences iegādes izmaksas Sacensību starptautiskajam organizatoram *One Sport SP*. Sacensību plānotie ieņēmumi veido 270`000 EUR, izdevumi – 247`500 EUR. Ņemot vērā to, Komisija izteica priekšlikumu LMSF piešķirt valsts budžeta finansējumu 75`000 EUR apmērā. Saskaņā ar Komisijas sagatavotajiem priekšlikumiem, ir apstiprināts IZM 2018.gada 15.februāra rīkojums Nr. 1-2e/2018/70 „Par Izglītības un zinātnes ministrijas 2018.gada valsts budžeta programmas 09.00.00 „Sports” apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā” līdzekļu sadalījumu” (turpmāk – Rīkojums).  Vienlaikus Komisija 2018.gada 24.janvāra sēdē nolēma lūgt (sagatavota un LMSF nosūtīta IZM 2018.gada 1.februāra vēstule Nr.4-10e/2018/319) attiecīgās sporta federācijas sniegt apliecinājumu, vai nacionālās nozīmes starptautiskais sporta pasākums norisināsies arī neatkarīgi no plānotā līdzfinansējuma apjoma. Ar 2018.gada 7.februāra vēstuli Nr.1-1-18/15 LMSF informēja IZM, ka ar piešķirto valsts budžeta līdzfinansējumu 75`000 EUR apmērā Sacensības nebūs iespējams sarīkot, LMSF nevar apliecināt, ka Sacensības norisināsies neatkarīgi no piešķirtā finansējuma, kā arī vērsa IZM uzmanību, ka atteikšanās no Sacensībām var negatīvi atsaukties uz LMSF un Starptautiskās Motosporta federācijas (FIM) attiecībām un Latvijas prestižu kopumā, t.sk. liedzot Latvijai (LMSF) nākotnē pretendēt uz citu FIM sacensību organizēšanu Latvijā. 2018.gada 21.marta vēstulē Nr.1-1-18/35 LMSF atkārtoti informē IZM, ka piešķirtais valsts budžeta finansējums 75`000 EUR apmērā nebūs pietiekams Sacensību sarīkošanai un, ja netiks atrasta iespēja papildus finansējuma piesaistei, tad LMSF atteiksies no Sacensību organizēšanas. LMSF arī norāda, ka trūkstošais finansējums ir 55`000 EUR, kā arī atkārtoti norāda uz negatīvajām sekām, kuras iestāsies, ja LMSF atteiksies no FIM starptautisko sporta sacensību kalendārā jau iekļautajām Sacensībām.  IZM rīcībā nav nepieciešamie līdzekļi 55`000 EUR apmērā, kas būtu starpība starp Rīkojumā jau noteikto valsts budžeta līdzfinansējumu LMSF un iztrūkstošo finansējumu (deficītu) Sacensību sekmīgai sarīkošanai. Visi finanšu līdzekļi 2018.gadam valsts budžeta programmā 09.00.00 „Sports” apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” līdzekļu sadalījumu”, no kuras varētu segt minēto deficītu, ir sadalīti un attiecīgi ir uzsākta līgumu slēgšana par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2018.gadam”, vai sporta federācijas (organizācijas) neievēro pielīgtās saistības). Rīkojumā ietvertā finanšu rezerve nav izlietojama Rīkojumā iekļautajiem sporta pasākumiem (t.sk. Sacensībām), turklāt LMSF ir vienīgā sporta federācija, kura līdz šim nav iesniegusi apliecinājumu, vai nacionālās nozīmes starptautiskais sporta pasākums norisināsies arī neatkarīgi no plānotā līdzfinansējuma apjoma.  Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  Izvērtējot LMSF finanšu pieprasījumu par atbalstu Sacensībām, IZM ieskatā tās var klasificēt kā valstiski īpaši nozīmīgu pasākumu, tomēr galīgo lēmumu par to var pieņemt tikai Ministru kabinets. Tāpat ir secināms, ka LMSF ir valstiski nozīmīga sporta organizācija, kura nodrošina tai Sporta likumā noteikto uzdevumu izpildi. Papildus ir norādāms LMSF vēstulēs minētais, ka Sacensību nerīkošana (atsaukšana) var negatīvi ietekmēt Latvijas tēlu Eiropas un pasaules sporta sacensību apritē, kas ir kā papildus apstāklis, lai šo gadījumu uzskatītu par valstiski īpaši nozīmīgu pasākumu.  Ievērojot minēto, IZM ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 55`000 EUR pārskaitīšanai LMSF, lai segtu 2018.gada Eiropas čempionāta individuālajā spīdvejā finālposma organizēšanas licences iegādes izmaksas. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar LMSF. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018** | | Turpmākie trīs gadi (*euro*) | | |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2018. gadu | izmaiņas, salīdzinot ar 2018. gadu | izmaiņas, salīdzinot ar 2018. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **55 000** | **0** | **0** | **0** |
| 2.1. valsts pamatbudžets | *0* | *55 000* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **- 55 000** | **0** | **0** | **0** |
| 3.1. valsts pamatbudžets | *0* | *- 55 000* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 55 000 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju (t.sk. izdevumu tāmes) skatīt pievienotajā paskaidrojošajā materiālā (LMSF 2017.gada 19.septembra vēstulē Nr.LaMSF 1-1-17/141, 2017.gada 10.novembra vēstulē Nr.LaMSF 1-1-17/185, 2018.gada 7.februāra vēstulē  Nr.1-1-18/15 un 2018.gada 21.marta vēstulē Nr.1-1-18/35). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministrs Kārlis Šadurskis

22.03.2018. 17:25

1297

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgrs.severs@izm.gov.lv